  Майя Бывальцева 28-тӥ шуркынмонэ Удмуртиысь тӧролэн но кивалтэтлэн администрациенызы кивалтӥсен Сергей Смирновен пумиськонын егит удмурт гожъясьёс литературая фестиваль, удмурт детективъёсъя вожвылъяськон ортчытон но литературая мукет ужпумъёс сярысь кенешизы. Со сярысь улосвыл тӧролэн но кивалтэтлэн пресс-службазы ивортэ. Пумиськонэ егит гожъясьёс Дарали Лели, Анастасия Шумилова, Богдан Анфиногенов, Татьяна Ильина, Владимир Елышев но «Тавридаын» грантъёсъя вожвылъяськонын вормись Алина Крестьянинова, Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроез Татьяна Ишматова пыриськизы. Сергей Витальевич егитъёслэн Литературая фестивалез ортчытон, удмурт детективъёсъя вожвылъяськонлэсь положенизэ, быгатонлыко авторъёслы юрттон амалъёс дасян, туала кылбурчиослэн кылбуръёссыя видеобичет кылдытон пумысен малпанъёссылы дурбасьтӥз Удмуртиысь тӧролэн но кивалтэтлэн пресс-службазыПусъём, пумиськон Удмурт кыллэн нуналэзлы сӥземын вал. Кылбурчиослы но гожъясьёслы, лыдӟисьёслы но литератураез гажасьёслы луыса кыл кутӥське, азинске но улэ. Удмурт кыллэн азьланез - со нырысь ик егитъёс, кин аслаз творчествоеныз калык йылолъёсты азинтэ, соосты выль сямен усьтэ. <…> Удмурт кыллэн дунневыл нуналэз – со тӥляд праздникты Сергей Смирнов, Удмуртиысь тӧролэн но кивалтэтлэн администрацизылэн кивалтӥсезСергей Смирновлэн верамезъя, матысь дыре туала удмурт литературалэн кык томъем антологиез потоз - «Туала удмурт поэзия» но «Туала удмурт проза». Озьы ик дасяло куинетӥ томзэ - «Туала нылпи литература».  Со сяна, Удмуртилэн кунлыкезлы 100 ар но Быдӟым Атыкай ожын вормонлы 75 ар тырмон азьын Сергей Смирнов егитъёслы котырес лыдпусъёсты пусъён ужрадъёсъя малпанъёссэс вераны ӵектӥз. Тодэ вайытом, 27-тӥ шуркынмонэ, Удмурт кыллэн нуналаз, удмурт тодосчиос-кылчиос Удмуртиысь кивалтэтлэн тӧроеныз Ярослав Семёновен пумиськылӥзы. Нош солэсь азьвыл элькунысь литератураез эскерисьёс, гожъясьёс, тодосчиос туала удмурт литературалэн шедьтонъёсыз но ыштонъёсыз сярысь кенешизы. Тегъёс: Мерлык Ижкар Литература егитъёс Удмуртия ТатьянаИшматова гожъясьёс Удмуртилэнкунлыкезлы100ар СергейСмирнов 100ар  